**ПОКАНА ЗА УЧАСТИЕ В КОНКУРС**

Здравейте,

Съюзът на българите в Кипър и БУ „Никола Вапцаров“, Никозия обявяват **два конкурса** по повод  143 години от Освобождението на България от Османско робство. Творческото предизвикателство е към ученици от I до XII клас от всички български училища в България и в чужбина. **Конкурсите ще се проведат онлайн поради сложната обстановка по света.**
ЛИТЕРАТУРЕН КОНКУРС
**„ПЪТЯТ НА БЪЛГАРИТЕ КЪМ ОСВОБОЖДЕНИЕТО“**Целта е да провокираме историческата памет на децата и да ги насърчим към обогатяване на знанията по българска история. Пътят на българите към Освобождението е дълъг и труден: минава през борбите за създаване на независима българска църква, през Априлското въстание, решенията на Цариградската конференция, участието в Руско-Турската война, Съединението и Сръбско-българска война, Обявяването на българската независимост.
Желаещите могат да участват с произведения написани на български език: **есе или стихотворение.**
КОНКУРС ПО РИСУВАНЕ
**„ТОЗ, КОЙТО ПАДНЕ В БОЙ ЗА СВОБОДА…“**Творбите трябва да представят портрети на герои, паметници на признателност, битки и сражения, свързани с националноосвободителните борби на българския народ. Идеята на рисунката, трябва да носи в себе си послание за свобода.
Форматът на рисунките трябва да бъде А4 или А3, а техниката е по избор: акварел, темперни бои, пастели, графика, флумастер, молив. Изпращат се сканирани или снимани с високо качество във формат jpeg на електронната поща: info@bguc.org като прикачени файлове или чрез платформата за обмен на големи файлове – [www.wetransfer.com](http://www.wetransfer.com).

**Участниците ще бъдат разпределени в три възрастови групи:**първа група - от 6 до 10 г.;
втора група - от 11 до 14 г.;
трета група - от 15 до 18 г.

**Всички мейли с литературни творби и рисунки трябва да съдържат следната информация за автора:**
- лично и фамилно име,
- навършени години,
- учебен клас,
- име и контактни данни на училището,
- контактна информация – е-мейл и телефон на участника или родителя.

Желателно е творбите да бъдат изпращани по електронната поща: info@bguc.org като прикачени файлове, като в темата на ел. съобщение (subject) бъде указан вида на конкурса (литературен или рисуване).

**КРАЕН СРОК ЗА ИЗПРАЩАНЕ НА ТВОРБИТЕ – 25 февруари 2021 г.**
Всички творби ще бъдат оценени от специализирани комисии за всеки от двата конкурса. Във всяка възрастова група участниците ще бъдат класирани на I, II и III място и удостоени с грамоти и награди.

**ОБЯВЯВАНЕ НА РЕЗУЛТАТИТЕ ОТ КОНКУРСА – 3 март 2021 г.** в сайта на Съюза на българите в Кипър ([www.bguc.org](http://www.bguc.org)), в сайта на БУ „Никола Вапцаров“, Никозия ([www.bgschoolnicosia.com](http://www.bgschoolnicosia.com) ) и в официалните страници във Фейсбук - <https://web.facebook.com/bgschoolnicosia> и [https://web.facebook.com/Association.Bulgarians.Cyprus](https://web.facebook.com/Association.Bulgarians.Cyprus%20%20)

**МОЛЯ, ОБЪРНЕТЕ ВНИМАНИЕ!**С участието в Конкурса, заявявате своето съгласие, че:

  \*   авторските права върху творбата на Вашето дете се предоставят на организаторите.
  \*   творбата, която участва в конкурса няма да бъде връщана на автора.
  \*   предаденото произведение може да бъде сканирано, снимано, публикувано и използвано    в различни издания и медии, свързани с интернет страници и други некомерсиални материали и мероприятия за целите на конкурса.
  \*   предоставям доброволно и давам съгласието си личните данни на детето ми да бъдат използвани при обявяване на резултатите от конкурса.

**ЗА ДОПЪЛНИТЕЛНА ИНФОРМАЦИЯ:**

Лидия Стефанова – координатор на конкурса

ел. адрес: info@bguc.org и моб. тел.: +357 96 550 706

Христиана Славкова – координатор на конкурса

ел. адрес: info@bguc.org и моб. тел.: +357 96 731 510